# Bodies

Bodies és una minisèrie de televisió britànica de thriller de ciència-ficció escrita i creada principalment per a Netflix per Paul Tomalin i dirigida per Marco Kreuzpaintner i Haolu Wang. Es basa en la novel·la gràfica homònima de DC Vertigo publicada entre 2014 i 2015, escrita per Si Spencer i il·lustrada per Dean Ormston, Tula Lotay, Meghan Hetrick i Phil Winslade. La sèrie consta de vuit episodis i es va estrenar a Netflix el 19 d'octubre de 2023, amb subtítols en català.
La història comença amb l'aparició d'un cadàver a Longharvest Lane, al barri londinenc de Whitechapel. Aquest esdeveniment succeeix al mateix lloc en quatre anys –1890, 1941, 2023 i 2053– i dona lloc a quatre investigacions dels investigadora de la Policia Metropolitana que finalment s'interrelacionen, amb conseqüències de gran abast.

## Producció
### Desenvolupament

La sèrie es va anunciar el febrer de 2022 amb Paul Tomalin com a creador i productor executiu. Moonage Pictures seria l'empresa productora de la sèrie. Danusia Samal també s'ocuparia del guió.

### Càsting

El juliol de 2022, es va anunciar que Shira Haas, Stephen Graham, Jacob Fortune-Lloyd, Kyle Soller i Amaka Okafor s'unien al repartiment de la minisèrie.

### Rodatge

La gravació va començar el 16 de maig de 2022. Joel Devlin n'és el director de fotografia. Moltes escenes es van filmar al barri vell de Kingston upon Hull, concretament a edificis victorians del centre de la ciutat; d'altres es van filmar a bord dels vaixells de Hornblower Cruises i a la drassana de creuers de York. La casa de Harker és la Wilberforce House de Hull. Moltes de les escenes futuristes es van filmar a la Universitat de Leeds, a la Little Kelham de Sheffield i a la zona de Park Hill. Les escenes de la fictícia Longharvest Lane es van filmar a la Wentworth Woodhouse de Wentworth (South Yorkshire), en un cantó que normalment no és a la vista pública. La sèrie es va completar el 21 d'octubre de 2022.

## Referències

* ↑ «'Bodies': What to Know About the Genre-Defying Crime Series» (en anglès). Netflix Tudum. [Consulta: 11 octubre 2023].
* ↑ «Bodies TV review — Netflix jams four police dramas into one time-hopping series». www.ft.com. [Consulta: 7 maig 2024].
* ↑ «Bodies». Goita què fan, ara!. [Consulta: 25 agost 2024].
* 1 2 , 19-10-2023.
* ↑ «The time-travelling, twisty, absurd plot of Netflix's Bodies, explained» (en anglès britànic). British GQ, 26-10-2023. [Consulta: 5 desembre 2023].
* ↑ Goldbart, Max. «'Bodies': Netflix Greenlights Adaptation Of Si Spencer's Mind-Bending Graphic Novel From 'Pursuit Of Love' Producer Moonage Pictures». Deadline Hollywood, 28-02-2022. [Consulta: 8 octubre 2022].
* ↑ Goldbart, Max. «'Unorthodox' Star Shira Haas & Stephen Graham Amongst Leads For Netflix UK Thriller 'Bodies'». Deadline Hollywood, 08-07-2022. [Consulta: 8 octubre 2022].
* ↑ Asatryan, Tigran. «'Bodies' Netflix Series: Everything We Know So Far». What's On Netflix, 11-07-2022. [Consulta: 8 octubre 2022].
* ↑ «Watch: Stars film Netflix drama in York – as name of the show is revealed». YorkMix, 20-10-2022. [Consulta: 20 octubre 2022].
* ↑ «"Bodies - Screen Yorkshire"», 24-10-2024.
* ↑ «Longharvest Lane from Netflix Series 'Bodies' revealed as hidden location at Wentworth Woodhouse». Rotherham News, 24-10-2023. [Consulta: 15 febrer 2024].